
ELŐTERJESZTÉS

Érd Megyei Jogú Város Közgyűlése
2020. június 29-i rendkívüli ülésére

Szöveges beszámoló Érd Megyei Jogú Város 2019. évi zárszámadásához,
rendeletalkotási javaslat a költségvetés végrehajtásáról


Tisztelt Közgyűlés!

A jogalkotásról szóló 2010. CXXX. törvény (atovábbiakban: Jat.) 18. §-ára figyelemmel az önkormányzat 2019. évi költségvetésének végrehajtásáról szóló önkormányzati rendelet megalkotásának szükségességét részletesen az alábbi okokkal és célokkal indokolom:

Az államháztartásról szóló 2011. évi CXCV. törvény 91. §-ában foglaltak szerint elkészítettük Érd Megyei Jogú Város 2019. évi költségvetésének számszaki beszámolóját, amely a 2019. évi költségvetéssel összehasonlítható módon kerül bemutatásra, melyet az alábbi szöveges beszámolóval egészítek ki:

Önkormányzati feladatellátás általános értékelése

Érd Megyei Jogú Város Önkormányzata és Polgármesteri Hivatala
2019. évi számviteli beszámolójának értékelése

Intézmények 2019. évi gazdálkodásának elemzése

Önkormányzati feladatellátás általános értékelése

Érd Megyei Jogú Város Önkormányzata az önkormányzati törvényben előírt kötelező feladatait 2019. évben is ellátta, az intézmények és a Polgármesteri Hivatal működését biztosítani tudta. Ezen túlmenően az önként vállalt feladatok finanszírozása is megoldott volt. 

Az Önkormányzat Közgyűlése, a Polgármesteri Hivatal és az Intézmények nagy hangsúlyt fektettek a különböző pályázati lehetőségek és egyéb központi költségvetési támogatási források feltárására, ezzel is elősegítve a működési és fejlesztési források növelését, kiemelt hangsúlyt fektettünk a Modern Város Program végrehajtására. A pályázati forrásokból megvalósuló beruházások bevételi és kiadási adatait a zárszámadási rendelet 19. számú melléklete tartalmazza.

A jogszabályi előírásoknak megfelelően a költségvetési rendeletben és a számviteli nyilvántartásban egyaránt elkülönítetten kell kimutatnunk az Önkormányzat és a Polgármesteri Hivatal bevételeit és kiadásait. Ennek megvalósításához az önkormányzati törvény előírásai szerint elkülönítésre kerültek az Önkormányzat és a Polgármesteri Hivatal által végzett feladatok. A bevételi és kiadási előirányzatok, valamint a pénzforgalmi teljesítések adatai a szétválasztott tevékenységeknek megfelelően kerültek meghatározásra.

Az Önkormányzat és a Polgármesteri Hivatal az ellátandó feladatoknak megfelelően önálló költségvetéssel rendelkezik. A Polgármesteri Hivatal az Önkormányzat költségvetési intézményeként működik, a tevékenysége ellátásához szükséges forrást az Önkormányzat bocsátja rendelkezésére.

A Közgyűlés a 2019. évi költségvetésről szóló 5/2019. (II. 15.) számú önkormányzati rendeletet öt alkalommal módosította. 

B) Érd Megyei Jogú Város Önkormányzata és Polgármesteri Hivatala 2019. évi számviteli beszámolójának értékelése

I. Bevételi források és azok teljesítése

Az Önkormányzat 2019. évi módosított bevételi előirányzatának főösszege 68.508.429.383  forint (finanszírozási előirányzatok nélkül), amelyből az év folyamán összesen 68.352.215.293 forint bevétel realizálódott (finanszírozási bevételek nélkül). A módosított előirányzathoz viszonyítva a teljesítés 99,77%. 

I.1. Adóbevételek alakulása
2019. évre az adóbevételi előirányzat tervezett összege 4.267.000.000 forint volt. Ez 696 e forinttal több, mint a korábbi évre tervezett adóbevétel.

Az Önkormányzat adóbevételei a tervezett előirányzathoz képest 103 %-ban teljesültek, így a 2019. évi zárásig összegszerűen 4.395.216.756 forint adóbevétel realizálódott.

Ezen túl a központi költségvetésnek 370 millió forint gépjárműadó bevételt, 3,2 millió forint illetéket, illetve más szerveknek 4,2 millió forint adók módjára behajtandó köztartozást utalt át önkormányzatunk. Az önkormányzati adóhatóságunk ez évben összesen 168 millió forintot utalt vissza adózóknak, ennek többsége a helyi iparűzési adóelőleg elszámolása során a bevalláskor (május 31.) jelentkezett.

Az adóbevételek nagyságára 2019. évben is alapvetően hatással volt, hogy az önkormányzat rendeleteiben hogyan és miként szabályozza a helyi adók mértékeit, kedvezményeit, mentességeit. Lényeges volt az is, hogy Érd Megyei Jogú Város gazdasági ereje és iparűzési adóerőképessége nőtt. 
A helyben működő vállalkozások eredményessége, a lakosság fizetőképessége is jelentősen befolyásolta az adóbevételek beérkezését, ütemét és a befolyó összegek nagyságait. Örvendetes, hogy a gazdasági növekedés folyamatos, a húzóágazatok jól teljesítenek és egyre több vállalkozás ruház be a város közigazgatási területén.

I.1.1. Adóbevételek teljesítése előirányzathoz képest 

	Adónem
	2019. terv (forint)
	2019. évi teljesülés (forint)
	%

	Építményadó
	1.200.000.000
	1.129.767 711
	94,15%

	Telekadó
	150.000.000
	155.132.984
	103,42%

	Idegenforgalmi adó
	3.000.000
	5.852.374
	195,08%

	Iparűzési adó
	2.650.000.000
	2.791.757.805
	105,35%

	Gépjárműadó
	230.000.000
	272.106.903
	118,31%

	Pótlék
	10.000.000
	12.675.000
	126,75%

	Bírság
	15.000.000
	15.165.000
	101,10%

	Talajterhelési díj
	9.000.000
	12.758.979
	141,77%

	Összesen:
	4.267.000.000
	4.395.216.756
	103,00%






Adóbevételek teljesítése előző évhez képest 

	Adónem
	2018. évi teljesülés forint
	2019. évi teljesülés forint
	%

	Építményadó
	1.148.838.806
	1.129.767.711
	98,34%

	Telekadó
	143.248.383
	155.132.984
	108,30%

	Idegenforgalmi adó
	3.114.750
	5.852.374
	187,89%

	Iparűzési adó
	2.475.935.281
	2.791.757.805
	112,76%

	Gépjárműadó
	246.764.329
	272.106.903
	110,27%

	Pótlék
	12.271.000
	12.675.000
	103,29%

	Bírság
	17.970.000
	15.165.000
	84,39%

	Talajterhelési díj
	13.701.009
	12.758.979
	93,12%

	Összesen:
	4.061.843.558
	4.395.216.756
	109,5



I.1.2. Helyi iparűzési adó
Az iparűzési adó a legnagyobb összegű helyi adóbevételt jelentő adónemben. Mind az állandó jellegű adókötelezettség után (2%), mind az ideiglenes jellegű adókötelezettség után (5 ezer forint) a lehetséges maximális adómértékkel történt az adóztatás.

Az önkormányzati adóbevételeken belül a helyi adókból származó bevétel, ezen belül is a helyi iparűzési adó súlya és szerepe továbbra is meghatározó.

A helyi adó törvény 39/C. §-a alapján az önkormányzat kizárólag a 2,5 millió forintot meg nem haladó vállalkozási szintű adóalappal rendelkező adózókat, illetve a 20 millió forintot meg nem haladó háziorvosokat, házi gyermekorvosokat, védőnőket és a fogorvosi alapellátást nyújtó fogorvosokat részesítheti adóelőnyben. Ezt Érd MJV Önkormányzata 100%-os mértékű kedvezménnyel meg is tette. Ezáltal az iparűzési adónemben továbbra is jelentős a rendeletünkben biztosított adóelőny, hiszen a mikró- és kisvállalkozások önkormányzati adókedvezménye 100%-os mértékű. A 2019. évről benyújtott bevallásokban több mint 2 ezer adózót élt is ezzel az adóelőnnyel. A mikro-, kis és középvállalkozások, valamint háziorvosok, házi gyermekorvosok, védőnők és a fogorvosi alapellátást nyújtó fogorvosok részére továbbra is változatlanul megmarad az adómentesség lehetősége, így a jogszabályban meghatározott vállalkozási szintű adóalapig mentesülnek az adófizetési kötelezettség alól.

A kedvezményezett adózói kör többnyire érdi vállalkozó, kereskedő. Ezzel a Közgyűlés – a lehetőségekhez mérten – támogatta a helyben működő vállalkozások munkahely megőrzését is. Az önkormányzati adókedvezmények által együttesen a tavalyi évben közel 360 millió forintot hagyott az önkormányzat a jelzett vállalkozásoknál.

A 2019. évre tervezett bevétel 2.650.000.000 forint, melyből 2019 végéig 2.791.757.805 forint teljesült, ami 105,35%-os teljesítést jelent.

Iparűzési adóbevétel alakulása 2011-2019



Az összes, önkormányzatnál maradó, adóbevételek között két meghatározó adónemet lehet kiemelni, az iparűzési adót, valamint az építményadót. Jelentős, de nagyságát tekintve ehhez nem mérhető a telekadóból és a gépjárműadóból származó bevétel. Az előző évhez képest – az arányokat tekintve – az iparűzési adóbevétel jelentősen növekedett.

I.1.3. Építményadó

Érd Megyei Jogú Város illetékességi területén lévő építmények közül adóköteles a lakás és a nem lakás céljára szolgáló épület, épületrész. Az adókötelezettség az építmény valamennyi helyiségére kiterjed, annak rendeltetésétől, illetőleg hasznosításától függetlenül. Az adó alanya az, aki a naptári év első napján az építmény tulajdonosa, több tulajdonos esetén a tulajdonosok tulajdoni hányaduk arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. Az adó alapja az építmény négyzetméterben számított hasznos alapterülete.

Érd Megyei Jogú Város Közgyűlése a magánszemélyek tulajdonában lévő garázsra, garázsegységre mentességet biztosított, így ezen építmények nem kerültek adóztatásra a 2019. évben sem.


Építményadó – reklámhordozók után
2018. január 1-jétől az egyes pénzügyi és gazdasági tárgyú törvények módosításáról szóló 2016. évi CLXXXII. törvény – figyelemmel a településkép védelmi szempontokra, a településkép védelméről szóló 2016. évi LXXIV. törvénnyel összefüggésben, az önkormányzatok adóztatási mozgásterének bővítése érdekében – adókötelessé vált az ingatlanon elhelyezett, a településkép védelméről szóló törvény szerinti reklámhordozó.

Ennek alapján Érd Megyei Jogú Város Önkormányzata 2018. január 1-jétől az építményadó keretein belül adóztatás alá vonta a szabadtéri reklámhordozókat, mégpedig négyzetméterben kifejezett adóalap (két tizedesjegy pontossággal) alapulvételével 12.000 forint/négyzetméter adómértékű helyi építményadóval. A 0,01–1,85 négyzetméter adóköteles felülettel rendelkező adótárgyak adómértéke 0 forint/négyzetméter , azaz adatbejelentési kötelezettség mellett nem keletkezik tényleges építményadó fizetés. A reklámhordozókat terhelő általános adómérték 12.000 forint/négyzetméter. Az 1,85 négyzetmétert meghaladó nagyságú adóalappal rendelkező reklámhordozók adófizetése már az első 0,01 négyzetmétertől fennáll.

Az építményadó tervezett bevétele 1.200.000.000 forint, melyből 2019. évben 1.129.767.711 forint teljesült, mely 94,15%-os teljesítést jelent. 

Építményadó bevétel alakulása 2011-2019



I.1.4. Telekadó

A Htv. alapján adóköteles lehet az önkormányzat illetékességi területén lévő telek. Az adó alanya az, aki az év első napján a telek tulajdonosa.

A telekadó tervezett bevétele 150 millió forint, melyből 2019 végéig 155.132.984 forint teljesült, mely 103,42 %-os teljesítést jelent. 










Telekadó-bevétel alakulása 2011-2019



I.1.5. Idegenforgalmi adó

Idegenforgalmi adó (nagyságrendjében nem számottevő tétel a költségvetésben) a tervezett bevétel 3.000 000 Forint, melyből 2019. évben 5.852.374 forint teljesült, mely 195,08 %-os teljesítést jelent.

I.1.6. Talajterhelési díj

A környezetterhelési díjról szóló 2003. évi LXXXIX. törvény alapján a környezetterhelési díj 2004. január 1-jén került bevezetésre. A talajterhelési díj bevezetésével a törvényalkotó célja az volt, hogy senkinek se legyen előnyösebb, a környezet szempontjából rosszabb megoldást választani és a jelentős költségvetési támogatással megépült közművekre rá nem kötő lakosok talajterhelési díjat fizessenek. Talajterhelési díj fizetésére kötelezett az a kibocsátó, aki a műszakilag rendelkezésre álló közcsatornára nem köt rá. A törvény a talajterhelési díj mértékét a talajterhelési díj alapja, az egységdíj, valamint a területérzékenységi szorzó szorzataként határozza meg. A 2018. évre vonatkozó díjfizetési kötelezettségről 2019. március 31-ig kellett a kibocsátóknak bevallást tenniük.

A beszedett talajterhelési díj az önkormányzat környezetvédelmi alapjának bevételét képezi, és ezt az önkormányzat a talaj, valamint a felszín alatti víz mennyiségi, minőségi védelmére használhatja fel. 2019. évre tervezett bevétel 9 millió forint volt, melyből 2019. december 31-ig 12.758.979 forint teljesült, ami 141,77%-os teljesítést jelent.

I.1.7. Gépjárműadó

A gépjárműadó bevétel 60%-a továbbra is a központi költségvetést illette meg, a helyi testület ebben az adófajtában szabályozási jogkörrel nem rendelkezik.

Gépjárműadó terheli a magyar hatósági rendszámtáblával ellátott gépjárműveket és pótkocsikat. A törvény hatálya nem terjed ki: a magyar hatósági rendszámtáblával ellátott mezőgazdasági vontatóra, a lassú járműre és a lassú jármű pótkocsijára, a négykerekű segédmotoros kerékpárra, a külön jogszabály szerinti "méhesházas" gépjárműre, a munkagépre, a CD, a CK, a DT, az OT és a Z betűjelű rendszámtáblával ellátott gépjárműre, a külföldön nyilvántartott tehergépjárművek közül azokra, amelyek az Európai Unió valamely tagállamában vannak nyilvántartva.

A gépjárműadóról szóló törvény 2016. évi módosítása elsősorban a fuvarozó vállalkozások versenyképességének javítása miatt következett be, továbbá mentességet irányzott elő a környezetkímélő gépkocsik után a gépjárműadóban és a cégautóadóban. A Jedlik Ányos terv végrehajtása kapcsán a kizárólag elektromos meghajtású gépjárművek mellett a többi környezetkímélő gépjármű üzemeltetéséhez is gépjárműadó-mentességet biztosít a jogszabály.

Az adóztatási feladatokat az adóalany hatósági nyilvántartás címadat-rovatába bejegyzett lakcíme, székhelye vagy telephelye szerint illetékes települési önkormányzati adóhatóság látja el.

Gépjárműadó tervezett bevétel 230 millió forint, melyből 2019 végéiig 272.106.903 forint realizálódott, mely 118,31%-os teljesítést jelent. 

Gépjárműadó bevétel alakulása 2011-2019



I.1.8. Pótlék, bírság

A helyi adóbevételekhez kapcsolódó késedelmi pótlék és bírság együttes tervezett bevétele 25 millió forint, melyből 27.840.000 forint teljesült, mely 113,%-os teljesítést jelent. 

I.1.9. Követelés és hátralékkezelés

Az önkéntes teljesítés elmaradása esetén adóhatóságunk a jogszabályok által biztosított eszközökkel élve halmozottan (egy adózó esetében ez történhet több számlára és több esetben is) közel 4 ezer esetben indított végrehajtási eljárást.

Adóhatóságunk 2019. évben is folyamatosan átadta azoknak a személyeknek és vállalkozásoknak az adatait az állami adóhatóságnak, akik önkormányzatunk felé tartozással rendelkeztek. Így a Nemzeti Adó- és Vámhivatal az adó-visszaigénylés esetében visszatartotta a túlfizetéseket, melynek eredményeképpen több mint 7,5 millió forint átutalás érkezett adóhatóságunk számlájára.

A követeléskezelés és behajtási tevékenység eredményeként 2019. évben az adóhatóság által indított végrehajtási cselekmények (inkasszó, felszólítás, munkabérletiltás, nyugdíjletiltás, gépjármű forgalomból történő kivonatása) eredményeként összesen 332.867.593.- forint tartozás rendeződött. Ez az összeg a befolyt bevétel 7,8 %-a.




	
	Hátralék állomány alakulása (e Ft)

	Elévülés és behajthatatlanság miatti törlés
2019.12.31-én (Ft)

	Adónem
	2017.12.31-én
	2018. 
12. 31-én
	2019.
12.31-én
	

	Építmény
	367 541
	293 190
	267 011
	4 301 570 

	Telek

	111 160
	88 518
	76 983
	981 784

	Helyi iparűzési adó
	271 456
	178 099
	360 203
	4 528 330

	Gépjárműadó
	208 130
	158 238
	200 759
	5 855 261

	Pótlék
	79 297
	93 947
	58 207
	7 863 920

	Bírság
	61 145
	82 986
	95 553
	1 723 803

	Idegenforgalmi adó
	0
	0
	118
	0

	Összesen:
	1 098 729
	894 978
	1 058 834
	25 254 668






I.2. Központi költségvetésből kapott költségvetési támogatások alakulása

I.2.1. Működési támogatások
A feladatfinanszírozási rendszer keretében a 2019. évben a központi költségvetés az önkormányzat számára az alábbiak szerint biztosította a forrásokat.

[image: ]

A 2019. évi költségvetés eredeti előirányzatként 3.349.500.566 forintot tartalmazott, amely az évközi pályázatok és egyéb igénylések és kiutalások hatására 4.414.897.010 forintra növekedett. Az előző évihez képest 2019. év folyamán pénzforgalmilag összességében 4,99%-kal több központi költségvetési forrás érkezett az önkormányzathoz. Az emelkedés az alábbi jogcímeken jelentkezett: 
a támogatási bevételek között új tételként szerepelt az ún. Kiegyenlítő bérrendezési alapból igényelt támogatás, amely a hivatali köztisztviselői bérek finanszírozásához biztosít kiegészítő forrást, összege 114.045.600 forint volt.

Az elismert hivatali létszám 148,91 főről 150,06 főre emelkedett, amely szintén a finanszírozás kis mértékű emelkedését eredményezte.

A település-üzemeltetési feladatok ellátásához az önkormányzat az előző évihez képest a közvilágítási, köztemető-fenntartási és közutak fenntartásával kapcsolatos feladatokat érintően kapott az előző évinél több támogatást.

A települési önkormányzatok egyes köznevelési feladataira tekintettel kapott támogatás az óvodai feladatok ellátásához biztosított finanszírozást tartalmazza, amely jogcímen a gyermeklétszám kis mértékű növekedésének, valamint a fajlagos támogatási összegek emelkedésének köszönhetően érkezett több támogatás.

A szociális feladatok ellátására összességében az előző évihez képest 77,5 millió forinttal emelkedett a feladatfinanszírozási támogatás. A részösszegeket megvizsgálva megállapítható, hogy a helyi szociális rendelet alapján biztosított támogatási források az előző évihez képest alacsonyabb összegben állnak rendelkezésre, viszont a Szociális Gondozóközpont által ellátott szakosított szociális ellátások és a gyermekek átmeneti gondozásával kapcsolatos ellátások jelentősen emelkedtek.

I.2.2. Felhalmozási célú támogatások államháztartáson belülről 
A Modern Városok Program keretében, továbbá egyéb pályázatok támogatásaként 2019. évben összesen 12.163.837.860 forint bevétel érkezett az Önkormányzat számlájára. A beérkezett támogatásokat projektek szerinti bontásban az alábbi táblázatban foglaltunk össze:

	Megnevezés
	támogatási összeg (forint)

	Érd nagy forgalmú városi közúti csomópontok biztonságosabbá tétele és kapcsolódó útépítések
	747.683.000

	KEHOP-1.2.1-18-2018-00016 klímavédelmi stratégia kidolgozása és szemléletformáló program sorozatok megvalósítása
	14.589.000

	 ÉMJV Köznevelési, szakkép, szoc. intézmények fejlesztése
	9.195.011.577

	VEKOP-5.3.3-17-2017-00004 Diósdi út – Csaba utca csomópontjának fejlesztése
	180.882.610

	
	

	VEKOP-5.3.3-17-2017-00006 Riminyáki út – Gellért utca csomópontjának fejlesztése
	396.006.721

	
	

	VEKOP-5.3.3-17-2017-00007 a Felső utca egy szakaszának felújítása forgalombiztonsági szempontok figyelembevételével
	148.020.682

	
	

	Elektromos járművek beszerzése
	30.000.000

	Önkormányzati belterületi utak szilárd burkolatának kiépítése: Tárnoki út felújítása
	112.500.000

	Belterületi utak, járdák vissza nem térítendő támogatása: Alsó utca, Felső utca, Béke téri járdaszakaszok felújítása
	40.000.000

	Érd, Fenyves Parkváros bölcsőde építése
	400.000.000

	Önkormányzatok támogatásáról szóló 1551/2019. (IX. 26.) számú kormányhatározat
	700.000.000

	Járásszékhely múzeumok támogatása
	1.600.000

	Egészséges Budapest program
	181.380.570

	Víziközművek felújításának támogatása: Bakonyi úti medence
	16.163.700

	Összesen
	12.163.837.860



A támogatások jelentős része a 2019. év folyamán nem került felhasználásra, ezek az összegek előző évi maradványként az elkövetkezendő évek fejlesztései céljait szolgálják majd.

A Modern Városok Program keretében megkezdett fejlesztésekre tekintettel teljesített kiadásokat a zárszámadási rendelet 6. számú melléklete tartalmazza.

A 2018. év folyamán az MVP Programmal kapcsolatosan beérkezett támogatásokból származó, átmenetileg szabad pénzeszközök lekötése céljából 1 éves lejáratú kincstárjegyek vásárlására került sor. A kincstárjegyek névértéke 14.044.263.166 forint volt. A kincstárjegyek 2019. április hónapban lejártak, a befektetésből 2019. évben 351.106.579 forint hozam realizálódott.

2019. év folyamán is sor került az elkülönített számlákon rendelkezésre álló támogatások átmenetileg szabad pénzeszközeinek kincstárjegyek formájában történő lekötésére. Ennek keretében az Önkormányzat 1.865.672.000 forint névértékű, 1 éves lejáratú kincstárjegyeket vásárolt. Ez a befektetés 2019. évben 77.425.388 forint kamatbevételt eredményezett.

A támogatói okiratokban foglaltak szerint a kincstárjegyek hozambevételét az önkormányzatnak arra a fejlesztési célra kell fordítania, amelyre a támogatási összeget kapta és a hozambevétel felhasználásával a támogató felé el kell számolni. Emiatt az említett, realizált hozambevétel a kötelezettségvállalással terhelt maradvány részét képezi. 

I. 3. Egyéb bevételi források

Felhalmozási jellegű bevételek
Felhalmozási bevételként 2019. évben összesen 82.461.428 forint került elszámolásra, amelynek jelentős része, 74.456.428 forint ingatlanértékesítésből (lakóépület és telek), továbbá járműértékesítésből (8 millió forint) származik.

Működési bevételek
Működési bevételekből 989.429.336 forint realizálódótt az önkormányzat 2019. évi gazdálkodása folyamán.

A működési bevételek között kerülnek kimutatásra a lakás- és nem lakás célját szolgáló ingatlanok bérbeadásából, továbbszámlázott közüzemi díjakból és közterület használatból származó bevételek, ezek összesen 279.294.524 forint + áfa bevételt eredményeztek a 2019. év folyamán. Az összeg magában foglalja az ÉTV és az ÉTCS Kft.-től a víziközművek üzemeltetésére tekintettel befolyt bérleti (koncessziós) díj bevételt, mely összesen 92.848.650 forint + áfa. A víziközművek bérleti- és koncessziós díjbevétele képezi a fedezetét a víz- és csatorna közművek üzemeltetői által elvégzett víziközmű vagyon felújításnak.

I.4. A Polgármesteri Hivatal bevételei

A Polgármesteri Hivatal működési bevételei között olyan közhatalmi és „intézményi” működési bevételek, továbbá egyéb sajátos bevételek (bérleti díj, kamat, kötbér) kerülnek kimutatásra, amelyek a Hivatal tevékenységéhez kapcsolódnak, ezek összesen 47.955.816 Forint összegben teljesültek. Az összeg tartalmazza a 2019. évi európai parlamenti képviselő választás és a helyi önkormányzati képvieslők választásának lebonyolításához biztosított támogatási bevételt, összesen 27.077.561 Forint összegben.

Ugyancsak a Polgármesteri Hivatal bevételeként jelenik meg az előző évi pénzmaradvány igénybevétele 19.200.385 forint összegben.

A Hivatal saját bevétellel nem fedezett kiadásaihoz az Önkormányzat biztosít finanszírozást. 2019. évben az Önkormányzat 1.418.338.178 forint finanszírozást biztosított a Hivatal működéséhez, amely az előző évihez (1.353.616.676 forint) képest kis mértékű (4,56%) emelkedést mutat.

II. A kiadások alakulása

II.1. A kiadások elemzése

Az Önkormányzat módosított kiadási előirányzati főösszege 68.508.429.383 forint, melyből 27.063.726.012 forint teljesült, ez 39,5%-os teljesítésnek felel meg. 

Az Önkormányzat által teljesített működési kiadási adatokat az előző évi időszakkal összehasonlítva az alábbi táblázatban mutatjuk be (Forint-ban):

	Kiadási jogcímek
	2018.év
	2019. év
	 Változás 2019/2018

	1.
	Személyi juttatások
	181 647 349
	217 807 752
	119,91%

	2.
	Munkaadókat terhelő járulékok
	39 521 951
	45 099 026
	114,11%

	3.
	Dologi kiadások
	9 866 518 436
	2 468 190 642
	25,02%

	4.
	Ellátottak pénzbeli juttatásai
	115 355 016
	131 791 289
	114,25%

	5.
	Egyéb működési célú kiadások
	533 654 727
	692 078 612
	129,69%

	MŰKÖDÉSI KIADÁSOK ÖSSZESEN
	10 736 697 479
	3 554 967 321
	33,11%



Az előző évhez képest a személyi juttatások és járulék kiadások jelentős emelkedést mutatnak, amely a 2019. évi helyi önkormányzati választásokkal összefüggésben az előző városvezetők részére kifizetett szabadságmegváltás kiadásaira, továbbá az Önkormányzatnál állományban levő köztisztviselők II.5. pontban említett illetményalap emelkedésére vezethető vissza. Az Önkormányzat foglalkoztatotti létszáma 2019. évben 9 fő volt.

A dologi kiadások az előző évihez viszonyított jelentős csökkenésének oka, hogy a 2018. évi kiadások között lekönyvelt, a csatorna közművek átadása kapcsán jelentkező 6.907.848.000 forint összegű áfa átvállaláshoz hasonló „nagyságrendű” kiadási tétel 2019. évben nem jelentkezett. A dologi kiadások között az önkormányzat kötelező és önként vállalt feladatai ellátásához kapcsolódó működési kiadások kerültek elszámolásra, amelyeket tételesen a zárszámadási rendelet 5. számú melléklete tartalmaz.

Az ellátottak pénzbeli juttatásai között az önkormányzat szociális rendelete alapján hozott határozatokban foglaltaknak megfelelően történt kifizetések jelentek meg.

Az egyéb működési célú kiadások a civil szervezeteknek biztosított támogatásokon felül tartalmazzák az Érdi Városfejlesztő és Szolgáltató Kforint. részére a Sportcsarnok üzemeltetésére kifizetett 351.141.000 Forint összegű támogatást.

Beruházási-felújítási kiadási jogcímen jelentkező kiadások túlnyomórészt a Modern Városok Programmal és a VEKOP projektekkel összefüggésben merültek fel. A Programmal kapcsolatosan teljesített kifizetéseket a zárszámadási rendelet 6. számú melléklete tartalmazza. 

II.2. Gazdasági társaságok

Az önkormányzat 2019. december 31-én fennálló részesedéseit, valamint a 2019. évben felmerült, a tevékenység ellátásához biztosított önkormányzati forrásokat a többségi önkormányzati tulajdonú gazdasági társaságok vonatkozásában az alábbi táblázat szemlélteti:







	
	
	
	forint

	Gazdasági társaság
	Részesedés mértéke
	Részesedés záró állomány (értékvesztés nélkül)
	2019. évi tevékenység ellátásához biztosított önkormányzati forrás 

	Érdi Sport Szolgáltató Kft..
	100%
	1.574.022.000  
	387.985.000  

	Érdi Városfejlesztő és Szolgáltató Kft.
	100%
	1.500.000  
	655 300 985  

	Érdi Városi Televízió Kft.
	100%
	3.000.000  
	150 749 001  

	Érd és Térsége Csatornaszolgáltató Kft.
	62%
	6.200.000  
	–

	Érd és Térsége Hulladékkezelési Nonprofit Kft.
	70%
	192.801.600  
	–

	Többségi tulajdonú gazdasági társaságok összesen
	 
	1.777.523.600  
	1.194.034.986  



Az önkormányzat többségi tulajdonában álló cégek részére feladatuk ellátása érdekében kifizetett összegek a Közgyűlés által elfogadott üzleti tervek alapján megkötött szerződések által teljesültek.

Az Érdi Sport Szolgáltató Kforint. részére biztosított önkormányzati forrás a 2019. évben a reklámszolgáltatásként kifizetett önkormányzati forrás összegét tartalmazza.

Az Érdi Városfejlesztő és Szolgáltató Kforint. részére a létesítmények (Városi Sportcsarnok, Gárdonyi Tanuszoda, Ercsi úti Sportpálya, Városközpont létesítményei) üzemeltetésére tekintettel biztosított összegek kerültek kifizetésre, továbbá a Modern Városok Programmal kapcsolatosan elvégzett szolgáltatások ellenértékei. 

Az Érdi Városi Televízió és Kulturális Szolgáltató Kforint. részére kifizetett összeg a televízió és rádió működtetésére tekintettel kifizetett szolgáltatási díjat tartalmazza.

Az önkormányzat tulajdonában álló gazdasági társaságokban fennálló részesedések bruttó állománya 2019. év folyamán nem változott, azonban az Érd és Térsége Hulladékkezelési Nonprofit Kforint-ben fennálló önkormányzati részesedésre vonatkozóan 100% mértékű értékvesztés került elszámolásra, mivel a társaságra vonatkozó saját tőke/jegyzett tőke arány a rendelkezésre álló beszámoló adatok alapján nem felelt meg a jogszabályi előírásoknak.

II.3. Finanszírozási műveletek

A finanszírozási bevételek tartalmazzák a 2018. évi maradványt, amelynek teljes összege 31.144.746.182 forint.

Az év folyamán 600 millió forint keretösszegű folyószámlahitelből gazdálkodott az önkormányzat, amely a jogszabályi előírások és a banki hitelszerződésnek megfelelően 2019. december 31-én visszafizetésre került. A folyószámlahitel igénybevételével kapcsolatosan 2019. évben 4.026.226 forint kamatkiadás és rendelkezésre tartási jutalék merült fel.

A finanszírozási műveletek tartalmazzák a likvid hitel rendezésével összefüggő technikai lépések könyveléséből adódó teljesítéseket bevételi és kiadási oldalon azonos összeggel (2.087.691.293 forint).

A finanszírozási bevételek és kiadások tartalmazzák az előterjesztés I.2.2. pontjában említett kincstárjegy vásárlás és visszaváltással kapcsolatos bevételi és kiadási előirányzatokat. 2019. december 31-én a kincstárjegyek záróállománya névértéken 1.865.672.000 forint.

II.4. A Polgármesteri Hivatal kiadásai

A Polgármesteri Hivatal kiadásait az alábbi táblázat tartalmazza:

	
	
	
	adatok forintban

	Kiadási jogcímek
	2018. év
	2019. év
	Változás 2019/2018

	Személyi juttatások
	810.274.098  
	932.117.411  
	115,04%

	Munkaadókat terhelő járulékok
	173.551.358  
	186.758.819  
	107,61%

	Dologi kiadások
	303.391.078  
	325.832.742  
	107,40%

	Szociális ellátások
	11.617.000  
	– 
	0,00%

	Egyéb működési célú kiadások
	 
	5.821.538  
	-

	Felhalmozási kiadások
	75.110.337 
	20.557.490  
	27,37%

	Összesen
	1.373.943.871
	1.471.088.000  
	107,07%



A Hivatal személyi juttatásai és járulék kiadásai az előző évhez viszonyítva kis mértékű emelkedést mutatnak. Az emelkedéshez hozzájárult a minimálbér és a garantált bérminimum emelkedése, továbbá a Közgyűlés 1/2019. (I. 21.) számú határozata, amelyben a köztisztviselői illetményalap 2019. január 1-jétől a korábbi 38.650 forint helyett 46.500 forintban került meghatározásra. A Polgármesteri Hivatalban a betöltött álláshelyek száma 2019. december 31-én 181 fő volt.

A felhalmozási kiadások a Hivatal feladatellátásához szükséges eszközbeszerzések kiadásait és a Hivatal épületének kisebb felújítási kiadásait tartalmazzák.

III. A maradvány alakulása

A zárszámadási rendelet-tervezet 25. számú melléklete tartalmazza az Önkormányzat 2019. évi maradvány levezetését.

A beszámoló alapján az Önkormányzat, Polgármesteri Hivatal és az intézmények 2019. évi teljes maradványa: 41.506.066.264 forint, amelyet intézményenként az előterjesztés 2. számú melléklete is tartalmaz. Az összeg tartalmazza az Érdi Közterület-fenntartó Intézmény vállalkozói maradványát is, amelynek összege 92.169.795 forint.

A maradványt terhelik azok a szerződésekből, megrendelésekből származó fizetési kötelezettségek, amelyekre az önkormányzat és az irányítása alatt álló költségvetési szervek a december 31-ei fordulónapon már konkrét kötelezettségvállalással rendelkeztek, továbbá a Modern Város és VEKOP fejlesztési projektek támogatásainak maradvány tételei. Az Önkormányzat vonatkozásában a teljes maradvány összeg kötelezettségvállalással vagy felhasználási kötöttséggel terhelt.

Az Önkormányzat fenntartásában álló intézmények és Polgármesteri Hivatal 2019. évi teljes maradvány összege 217.576.983 forint, amelyet 129.207.966 Forint kötelezettségvállalás terhel. A Polgármesteri Hivatal és a Szociális Gondozóközpont tekintetében magasabb összegű a kötelezettségvállalás állomány, mint a rendelkezésre álló maradvány összeg, ezen intézmények tekintetében a „negatív maradványnak” megfelelő összegű fenntartói finanszírozást szükséges biztosítani a 2020. évben, mivel a kötelezettségvállalásoknak megfelelő összegű kiadás pénzforgalmilag a 2020. évben fog jelenkezni.

Fentiek alapján az Önkormányzat fenntartásában álló intézmények 2019. évi gazdálkodása során összesen 123.878.541 forint elvonható maradvány keletkezett, ugyanakkor 2019. évi maradványt meghaladó kötelezettségvállalások miatt a Polgármesteri Hivatal és a Szociális Gondozóközpont tekintetében 35.509.524 forint többletfinanszírozást szükséges biztosítani a 2020. évi gazdálkodáshoz. Mindezekre tekintettel a szabadon felhasználható maradvány összeg 123.878.541 forint – 35.509.524 Forint = 88.369.017 forint.

C) Intézmények 2019. évi gazdálkodása

A 2019. évi zárszámadási rendelet előterjesztésének 1. számú mellékletében bemutatásra kerültek az intézmények tervezett és tényleges bevételi és kiadási adatai. A bevételi adatok intézményekre lebontva tartalmazzák a központi költségvetésből kapott normatív támogatás összegét, a fenntartói kiegészítést és a saját bevételeket.

Az óvodai ágazat nem igényelt fenntartói kiegészítést az összes kiadása 1.185.810.313 forint volt. A 2013. évtől bevezetett feladatfinanszírozási rendszer jórészt fedezi az óvodai neveléssel összefüggésben felmerülő működési kiadásokat. 

Az előző éveknél alacsonyabb, de jelentős fenntartói kiegészítést igényel a közétkeztetési feladat, amely az Intézményi Gondnokság kiadásaként jelenik meg a beszámolóban. Az Intézményi Gondnokság 2019. évi gazdálkodása 101.790.957 forint fenntartói kiegészítést igényelt, amely tartalmazza az étkeztetési kiadásokhoz és a Gondnokság működési kiadásaihoz kapcsolódó költségeket.

Az Érdi Közterület-fenntartó Intézmény által ellátott feladatok közül 2019. évben csak a közutak fenntartásához, valmint a köztemető fenntartásával kapcsolatos feladatokhoz kapott az önkormányzat feladatfinanszírozási támogatást, összesen 188.414.550 forint összegben, az egyéb ellátott feladatok finanszírozása (pl. zöldterület fenntartás) a fenntartó által biztosított források, valamint az egyéb működési támogatás terhére történt. A fenntartói kiegészítés összege 2019. évben 1.731.436.723 forint volt.

Az Intézmény által ellátott vállalkozási feladatok bevételei 2019. évben a 2018. évi maradány igénybevételével fedezték a kiadásait, a vállalkozói tevékenységgel összefüggésben 92.169.795 forint nyereség keletkezett az intézménynél.

A közművelődési és szociális ágazat jelentősebb fenntartói hozzájárulást igényel, mivel ezekre a feladatokra a központi költségvetés kevesebb támogatást biztosít.

A szociális ágazat részére az általános és kiegészítő normatív támogatás összege 495.437.944 forint, amit az önkormányzat a pénzbeni települési támogatás normatívájának összegéből kiegészít, a fenntartói kiegészítés összege így 537.739.166 forint.

A fenntartó által a teljes intézményhálózat működtetésére biztosított támogatás 2019. évben összesen 5.100.588.005 forint összegben teljesült, ebből a normatívával nem fedezett fenntartói kiegészítés 2.575.117.020 forint, amely az előző évi 2.073.250.512 forinthoz képest 24,3%-os emelkedést mutat. Az emelkedést elsősorban az Érdi-közterület-fenntartó Intézmény által ellátott feladatok központi költségvetésből történő finanszírozásának alacsony szintje okozta.

Jelen indokolás a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdés alapján közzétételre kerül.

A Jat. 17. §-a alapján előzetes hatásvizsgálat elvégzésével felmértük a szabályozás várható következményeit. A hatásvizsgálat eredményét az előterjesztés mellékletét képező hatásvizsgálati lap mutatja be.

A Jat. 18. § (2) bekezdése alapján tájékoztatom a Közgyűlést, hogy a rendelet-tervezet az európai uniós jog szempontjából indifferens szabályozást tartalmaz. 

Kérem a tisztelt Közgyűlést a zárszámadásról szóló rendelet megalkotására.


Érd, 2020. június 26.   


	
	Dr. Csőzik László
polgármester


   




Előkészítette: Közgazdasági Iroda 
Kötelezettségvállalás: nincs
A döntés végrehajtásáért felelős szervezeti egység(ek): Közgazdasági Iroda 
A határozat/rendelet továbbításáért felelős: Önkormányzati, Szervezési és Törvényességi Iroda

HATÁROZATI JAVASLAT


1. Érd Megyei Jogú Város Önkormányzat Közgyűlése az önkormányzat irányítása alatt álló intézmények 31.708.746 forint összegű, 2019. évi szabad maradványát elvonja.

2. Érd Megyei Jogú Város Közgyűlése az Érdi Közterület-fenntartó Intézmény 2019. évi vállalkozói tevékenységéből származó szabad maradványából, 92.169.795 forintból, a fenntartó részére teljesítendő befizetési kötelezettséggel csökkentett összeget, 83.874.513 forintot elvonja. 

3. Érd Megyei Jogú Város Közgyűlése úgy dönt, hogy a felhasználható maradványt, összesen 88.369.017 Ft-ot a veszteségek csökkentése céljából általános tartalékba helyezi.


Határidő:	a határozat továbbítására: azonnal
Felelős:		dr. Csőzik László polgármester


A szavazás módja: nyílt szavazás, egyszerű többség szükséges

adatok Ft-ban

2018. évi 

teljesítés

2019. évi 

teljesítés

Változás

3 302 184 947 3 598 954 410 108,99%

1.Helyi önkormányzatok működésének általános támogatása 854 970 798 954 277 364 111,62%

2.

A települési önkormányzatok egyes köznevelési 

feladatainak támogatása

1 095 155 566 1 206 946 029 110,21%

3.

A települési önkormányzatok szociális, gyermekjóléti és 

gyermekétkeztetési feladatainak támogatása

1 257 058 624 1 334 633 539 106,17%

4.

A települési önkormányzatok kulturális feladatainak 

támogatása

94 999 959 103 097 478 108,52%

2. 903 006 608 815 942 600 90,36%

4 205 191 5554 414 897 010 104,99%

Központi költségvetéstől kapott feladatfinanszírozási és 

egyéb támogatások

Megnevezés

1.Önkormányzatok általános működésének és ágazati 

feladatainak támogatása

Működési célú kiegészítő támogatás

